रायदायनो गोनांदि गाबोन अदेबानि 20 सेप्तेम्बरआव दिहुन्नो लानाय गोदान असमीया सावथुन "बुलबुल केन सिं" खौ लाना आमेरिकानि फ्राय जोनोम थिलि चयगावआव आगान होना खौरांगिरिजों जानाय मुगा मुगि बुब्लियाव बुङो सिनेमायाव आबुङै गामियारि समाज खान्थि नि सावगारि लानाय जादों। "भिलेज रक्सार" नि सिमा गैयि जाफुंसार जानाय नि उनाव बुलबुल केन सिं सावथुनबो हादोरजों लोगोसे बायजो हादोरनि नायगिरिनिबो अनसायनाय मोनबावगोन होन्ना दासा आसा खालामदों। रायदावनो गोनांदि अस्ट्रेलिया भिकट'रियाव साबसिन भारतारि सावथुन थाखोयाव बे सावथुना बान्था देरहानो हासिनो। बे सावथनाव गासै 13 बान्था आवग्रियो आरो गं 40 सावथुन फोरबोयावबो दिन्थिहैनाय जादों ।    मख'जाथावदि मुंदांखा सावथुन दिहुनगिरि रिमा दास नि भिलेज रक्सार (Village Rockstar) सावथुनाबो हादोरजों लोगोसे मुलुगनांङै रोजा रोजा नायगिरिनि फ्राय अनसायनाय लाबोनो हादोंमोन। सावथुनाव फाव दिन्थिनाय गासैबो फावखुंगुर फावखुंग्रिजों ज'यैनो गुवाहाटी आरो चयगावआव नायहैगोन होनना मुंदांखा सावथुन दिहुनगिरि रिमा दासआ बुंथिदों ।